bg ru bg ru hbs_cyr ru bg ky bg bg bg bg bg en bg bg bg bg bg bg bg bg bg bg en bg uk bg bg en de bg en de bg en de bg bg bg bg bg de bg de bg de bg de bg de mk de bg ru ru bg bg bg uk bg bg bg uk uk bg ru en ru bg en
„Новини от дома“ или Пловдив в един колаж от стотици изображения - plovdivtime.bg
Начало Арт сцена „Новини от дома“ или Пловдив в един колаж от стотици изображения
Анне Ферес (Нидерландия) и Люк Конрой (Австралия) са участници в резидентната програма на Община Пловдив CONTEXT AiR. За шест седмици в Пловдив двамата провеждат теренни проучвания, срещат се и разговарят с хора, заснемат стотици изображения от града. Резултатът от работата им тук е мащабна фотографска композиция с размери 5Х4 м, представена на фасадната стена от сградата на Регионален телевизионен център - Пловдив, ул. “Найден Геров” № 8.
Целта на тази работа е да изследва фините, но смислени истории на Пловдив от миналото, настоящето и въображаемото бъдеще, черпейки вдъхновение, както от общността, така и от собствените интерпретации на художниците. Финалната композиция се състои от множество отделни елементи, вдъхновени от многопластовата идентичност на града. Чрез този сблъсък на разнообразни пластове творбата изразява и възхищението на авторите от уникалната градска същност на Пловдив като място на древна история, социалистическо наследство, съвременна реалност и бъдещи мечти.
„Новини от дома“ е дългосрочен проект в развитие на двамата автори. В Пловдив те осъществяват неговото девето издание.
От 11 до 13 август Анне и Люк ще работят на място за инсталирането на своето произведение. Официалното откриване предстои на 14 август (неделя) от 19.00 часа.
АННЕ ФЕРЕС (1988, Нидерландия) и ЛЮК КОНРОЙ (1990, Австралия) са мултидисциплинарно артистично дуо, базирано в Холандия. В изкуството си те се занимават със социокултурни теми по пълноценен, но шеговит начин, използвайки хумора и иронията като основни инструменти за критична рефлексия и изразяване. Практиката им включва фотография, дигитално изкуство, видео, звук, VR, текстил, текст и инсталация. Интересът им към социокултурни теми се основава на опита на Анне в документалното кино и аудио-визуалния дизайн (Кралската академия на Изящни изкуства, Гент, Белгия, 2013 г.) и опитът на Люк в социологията и визуалните изкуства (Университет на Тасмания, Австралия, 2013 г.). В работата си те са особено заинтересовани от проекти, в които по-широки социокултурни събития, процеси и системи на макро ниво могат да бъдат оформени от лични преживявания на микро ниво. За да достигнат до нови и уникални преживявания на микрониво, те често работят в различни културни и екологични контексти. Работейки в десет държави до момента, те черпят вдъхновение главно от нови и различни общности.
CONTEXT AiR е програма за творчески резиденции в гр. Пловдив, продуцирана от Община Пловдив. Стартира през 2021 г., а от 2022 г. куратор на CONTEXT AiR е Светлана Куюмджиева.
Целта на програмата е да насърчи партньорствата на местно ниво и да подкрепи създаването на нови художествени творби, вдъхновени от града и неговата еклектична смесица от древна история, социалистическо наследство и съвременна реалност.
През май и юни в Пловдив беше проведена резиденцията на украинската визуална артистка Дария Пугачова.
През юни и юли в Пловдив работи белгийският скулптор Саймън Ван Парис, чиято инсталация "Градски портрет на Пловдив" може да бъде разгледана до октомври 2022 - денем или нощем - в двора на Градска художествена галерия (на ул. "Съборна" №14А, в Стария град)
През октомври и ноември - в рамките на програмата в Пловдив ще се състои четвъртата и последна за 2022 г. творческа резиденция на арменската хореографка и танцова изпълнителка Рима Пипоян.
Балабановата къща е домакин на изложба с плакати от колекцията на Полския институт
В Северна Македония: Пловдивският театър победи футбола
“Призракът е тук“ вече и онлайн, визуалните творби се продават с благотворителна цел
Балабановата къща е домакин на изложба с плакати от колекцията на Полския институт
В Северна Македония: Пловдивският театър победи футбола
“Призракът е тук“ вече и онлайн, визуалните творби се продават с благотворителна цел
Пловдивчанин спечели два златни медала от световен конкурс по фотография
Един от най-добрите китаристи на нашето време ще закрие GuitArt в Пловдив
Иво Димчев открива 6Fest в Пловдив днес
гр. Пловдив, България ул. "Орловец" 9
Телефон: 070010248 Телефон: 032 20 73 44 Телефон за реклама: 087 900 22 22
© 2018 - 2020 Plovdiv Time, Всички права запазени.